23. ΠΡΑΞΙΣ ΠΡΟΕΔΡΟΥ ΤΗΣ ΒΟΥΛΗΣ της 8/8 Ιουλ. 1975 (ΦΕΚ Α' 134) Περί ρυθμίσεως ειδικών τινων θεμάτων του Κανονισμού της Βουλής (Μέρους Κοινοβουλευτικού και Προσωπικού). Άρθρ.1.-Εγκρίνονται τα υπ' αριθ.1 της 16 ης  Ιαν. 1975 και 2 της 15 ης  Φεβρ. 1975 Προσωρινά Χρηματικά Εντάλματα εκδοθέντα διά των υπ' αριθ. 294/16.1.1975 και 814/15.2.1975 κοινών αποφάσεων του Προέδρου της Βουλής και του Υπουργού των Οικονομικών εκ δραχμών αντιστοίχως 30.000.000 και 7.325.000 διά την χορήγησιν Β' και Γ' προκαταβολής βουλευτικής αποζημιώσεως. Άρθρ.2.-Εις το άρθρ. 120 του Κανονισμού της Βουλής προστίθεται εδάφιον έχον ούτω : "Εξαιρετικώς επιτρέπεται η προμήθεια ή η εγγραφή συνδρομών εις εφημερίδας ή περιοδικά πολιτικού, οικονομικού ή κοινωνικού περιεχομένου, Ελληνικά ή αλλοδαπά, προς ενημέρωσιν του Προέδρου και Αντιπροέδρων της Βουλής, των Αρχηγών των Κομμάτων, των Βουλευτών εις το Εντευκτήριον αυτών και του Γενικού Γραμματέως της  Βουλής". Άρθρ.3.-1.Ο Πρόεδρος της Βουλής, αρχομένης της λειτουργίας του κατά το άρθρ. 71 του Συντάγματος τμήματος της Βουλής, συνιστά εκ των μελών του ιδίου Τμήματος, τρεις Κοινοβουλευτικάς Επιτροπάς, εκάστη των οποίων σύγκειται εκ δέκα μελών. Αι επιτροπαί αύται συγκροτούνται εκ των τακτικών και αναπληρωματικών μελών του Τμήματος και λειτουργούν κατά τα εις τα άρθρ. 13 και επόμ. του ισχύοντος Κανονισμού της Βουλής προβλεπόμενα, κατά την διάρκειαν των εργασιών του Τμήματος τούτου. Η παραπομπή σχεδίου ή προτάσεώς τινος νόμου εις Κοινοβουλευτικήν Επιτροπήν, αποφασίζεται υπό του Τμήματος κατά την ανακοίνωσιν της καταθέσεως αυτών, προτάσει του Προέδρου του Τμήματος, δι' αναστάσεως και άνευ συζητήσεως. Εις την πρώτην των Επιτροπών ανατίθεται η επεξεργασία νομοσχεδίων, υποβαλλομένων υπό των Υπουργών:Συντονισμού και Προγραμματισμού, Οικονομικών, Εμπορίου, Βιομηχανίας, Γεωργίας και Απασχολήσεως. Εις την δευτέραν Επιτροπήν, υπό των Υπουργών Προεδρίας Κυβερνήσεως, Εξωτερικών, Εθνικής Αμύνης, Δικαιοσύνης, Εσωτερικών, Δημοσίας Τάξεως και Βορείου Ελλάδος. (Αντί για τη σελ.192,33) Σελ. 192,33(α) Τεύχος 1170-Σελ.11 Βουλή 1.Ζ.δ.23 Εις την τρίτην, υπό των Υπουργών: Εθνικής Παιδείας και Θρησκευμάτων, Πολιτισμού και Επιστημών, Κοινωνικών Υπηρεσιών, Δημοσίων Εργων, Μεταφορών και Επικοινωνιών και Εμπορικής Ναυτιλίας. Προτάσεις νόμων βουλευτών παραπέμπονται εις την Επιτροπήν, εις την οποίαν υπάγεται το Υπουργείον, εις την αρμοδιότητα ούτινος ανήκει το αντικείμενον τούτων. Σχέδια ή προτάσεις νόμων αρμοδιότητος πλειόνων Υπουργείων, παραπέμπονται εις την Επιτροπήν, η οποία, κατά την κρίσιν του Προέδρου της Βουλής, έχει την αρμοδιότητα επί του βασικού αντικειμένου του σχεδίου ή της προτάσεως. 2.Μέχρις ενάρξεως της ισχύος του συντασσομένου νέου Κανονισμού της Βουλής (Μέρος Κοινοβουλευτικόν), κατά τας διατάξεις του ΙΑ' Ψηφίσματος της Ε' Αναθεωρητικής Βουλής, της 9/9/6-1975, αι εις την αρχήν της Α' Συνόδου της διανυομένης Βουλευτικής περιόδου συσταθείσαι Επιτροπαί των άρθρ. 14 και 15 του ισχύοντος Κανονισμού της Βουλής και η κατά το προμνησθέν Ψήφισμα διευρυνθείσα διαρκής επί του Κανονισμού της Βουλής Επιτροπή, εξακολουθούν λειτουργούσαι άνευ διακοπής, κατά την αληθή έννοιαν πασών των διατάξεων τούτων, μέχρι της συγκροτήσεως των νέων Επιτροπών κατά την έναρξιν της Β' Συνόδου. Άρθρ.4.-Η ισχύς του παρόντος άρχεται από της δημοσιεύσεώς του διά της Εφημερίδος της Κυβερνήσεως, παραγγελία του Προέδρου της Βουλής. 